**VELEUČILIŠTE U RIJECI**

Trpimirova 2/V

51000 Rijeka

KLASA: 605-04/20-01/02

UR.BROJ: 2170-57-04-20-7/ERČ

Rijeka, 11. rujan 2020.

objavljuje

**NATJEČAJ**

za dodjelu financijskih potpora studentima za mobilnost studenata u svrhu

**studijskog boravka**

u okviru **programa Erasmus+** (projekt 2019-1-HR01-KA103-060303 – preostala sredstva)

**A - OPĆI UVJETI NATJEČAJA**

Veleučilištu u Rijeci u prosincu 2013. godine dodijeljena jeErasmus povelja za visoko obrazovanje *Erasmus Charter for Higher Education* (256136-EPP-1-2014-1-HR-EPPKA3-ECHE) i Erasmus ID kod HRRIJEKA 02 čime je omogućeno njegovo sudjelovanje u programu Erasmus+ i mobilnost studenata u inozemstvo u svrhu obavljanja studijskog boravka.

Veleučilište u Rijeci objavljuje Natječaj za izbor studenata kojima će se dodijeliti financijska potpora za mobilnost **u svrhu studijskog boravka**, a moguće ju je ostvariti u razdoblju od **1. 3. 2021. do 31. 5. 2022.**

Razdoblje studija u inozemstvu može obuhvaćati i razdoblje stručne prakse. Takvom kombinacijom stvaraju se sinergije između akademskog i stručnog iskustva u inozemstvu, a može biti organizirana na različite načine, ovisno o kontekstu: jedna aktivnost slijedi drugu ili obje u isto vrijeme. Kombinacija je u skladu s pravilima financiranja i minimalnim trajanjem mobilnosti u svrhu školovanja.

**B - PRAVO PRIJAVE NA NATJEČAJ**

Na Natječaj se mogu prijaviti studenti svih godina i razina studija, s tim da se mobilnost može ostvariti isključivo pod uvjetom da je student u vrijeme predviđene mobilnosti upisan u najmanje drugu godinu preddiplomskog stručnog studija ili na specijalistički diplomski stručni studij. Studenti koji u trenutku prijave na ovaj Natječaj pohađaju posljednju godinu preddiplomskog stručnog studija, a prijavljuju se za realizaciju studijskog boravka tijekom prve godine specijalističkog diplomskog stručnog studija, smiju se prijaviti na mobilnost samo u ljetnom semestru. **Izvanredni studenti** mogu se prijaviti na Natječaj i koristiti se financijskom potporom uz uvjet da za vrijeme trajanja mobilnosti pohađaju redoviti studij u punom vremenu na inozemnoj instituciji.

Prije odlaska na inozemnu visokoškolsku ustanovu student mora dogovoriti priznavanje ECTS-a u dogovoru s nositeljima kolegija i Erasmus koordinatorom. Obaveze studenta definiraju se sklapanjem Ugovora o studiranju (*Learning Agreement for Studies)*. Sklapanjem Ugovora jamči se priznavanje ECTS bodova stečenih tijekom mobilnosti u inozemstvu kao i razdoblje provedeno na inozemnoj instituciji. Ako priznavanje nije moguće, iskustvo studijskog boravka bit će zabilježeno u Dopunskoj ispravi o studiju.

Student na inozemnoj instituciji mora upisati **najmanje 20 ECTS bodova** i ostvariti **najmanje 15 ECTS bodova** u jednom semestru, a za kraće razdoblje razmjerno manje. Student koji će na inozemnoj instituciji pisati završni ili diplomski rad, a na matičnoj ustanovi je izvršio sve svoje druge obveze, dužan je na inozemnoj instituciji upisati i položiti najmanje jedan izborni predmet koji nosi **minimalno 4 ECTS boda**, a koji će mu se po povratku evidentirati u Dopunskoj ispravi o studiju. Student potvrđuje izvršenje obveza na inozemnoj instituciji prijepisom ocjena inozemne institucije odnosno potvrdom inozemnog ili domaćeg mentora o pisanju završnog ili diplomskog rada.

**C - DUŽINA BORAVKA**

Najkraće trajanje studentske mobilnosti je **3 mjeseca, a najdulje 12 mjeseci.** Mobilnost se može ostvariti u zemljama Europske unije, Norveškoj, Islandu, Lihtenštajnu, Makedoniji, Srbiji ili Turskoj te mora biti ostvarena **do završetka razdoblja za koje je Natječaj propisan.**

Student može dobiti Erasmus+ financijsku potporu za mobilnosti u ukupnom trajanju od 12 mjeseci za svaku razinu studija: preddiplomsku i diplomsku, neovisno o vrsti mobilnosti (studijski boravak ili stručna praksa). Prethodno sudjelovanje u Programu za cjeloživotno učenje (potprogram Erasmus) i Erasmus Mundusu također se računa unutar maksimalnih 12 mjeseci mobilnosti na svakoj razini studija.

Ukoliko to bude financijski ostvarivo, studijski boravak studenta na razini studija na koju se prijavljuje ovim Natječajem može i naknadno biti produžen sporazumom između Veleučilišta u Rijeci i inozemne ustanove do ukupnog trajanja od 12 mjeseci uz poštivanje sljedećih uvjeta:

* sporazum o produljenju mora biti sklopljen prije završetka dogovorenog razdoblja mobilnosti,
* produljenje razdoblja mobilnosti moguće je samo ukoliko nema prekida,
* kriteriji za dodjelu financijske potpore za produljenje mobilnosti bit će isti kao i kriteriji za izbor studenata iz ovog Natječaja.

**D - ŠKOLARINA**

Studenti ostaju upisani na Veleučilištu u Rijeci za vrijeme trajanja mobilnosti. Ako student pripada kategoriji studenata koji u potpunosti ili djelomično sami financiraju svoj studij, za vrijeme trajanja boravka dužni su nastaviti plaćati školarinu Veleučilištu u Rijeci.

**E - IZNOSI FINANCIJSKE POTPORE**

Financijska potpora koja se dodjeljuje u sklopu programa Erasmus+ zamišljena je kao potpora na troškove studiranja koje bi student imao na matičnom učilištu.

Mjesečni iznos financijske potpore studentima ovisi o zemlji mobilnosti (tablica u nastavku) – iznosi prema Programu Erasmus+ 2019.

|  |  |
| --- | --- |
| **Zemlja** | Financijska potpora (EUR/mjesečno) |
| GRUPA 1 - Programske zemlje s višim životnim troškovima:  **Danska, Finska, Island, Irska, Luksemburg, Švedska, Ujedinjeno Kraljevstvo\*, Lihtenštajn, Norveška** | 500 |
| GRUPA 2 - Programske zemlje sa srednje visokim životnim troškovima:  **Austrija, Belgija, Njemačka, Francuska, Italija, Grčka, Španjolska, Cipar, Nizozemska, Malta, Portugal** | 450 |
| GRUPA 3 - Programske zemlje s nižim životnim troškovima:  **Bugarska, Hrvatska, Češka, Estonija, Latvija, Litva, Mađarska, Poljska, Rumunjska, Srbija, Slovačka, Slovenija, Makedonija, Turska** | 400 |

\*Mobilnosti u Ujedinjeno Kraljevstvo trenutno su obustavljene zbog izlaska UK iz Europske unije bez definiranog sporazuma.

U slučaju kombinirane mobilnosti u razdoblju obavljanja stručne prakse predviđen je dodatak od 100 eura mjesečno.

Studenti ne mogu dobiti financijsku potporu u sklopu Erasmus+ programa ako će njihov boravak u inozemstvu biti dodatno financiran iz sredstava koja potječu iz Europske unije. Pod dvostrukim financiranjem ne smatraju se nacionalne stipendije koje se dodjeljuju studentima niti sredstva koja Veleučilište odluči izdvojiti kako bi povećalo mjesečni iznos financijske potpore za studente.

**Studenti – posebne potrebe** imaju pravo dobiti uvećani iznos mjesečne financijske potpore zbog mogućih povećanih troškova mobilnosti. Veleučilište u Rijeci će studente koji budu izabrani na Natječaju, a koji su u sklopu natječajne dokumentacije dostavili ispunjen prijavni obrazac za osobe s posebnim potrebama/invaliditetom, naknadno obavijestiti o postupku potraživanja dodatnih sredstava od Agencije za mobilnost i programe EU kao i o dodatnoj dokumentaciji koju je potrebno dostaviti u svrhu odobrenja dodatnih sredstava.

**Studenti nižeg socioekonomskog statusa** imaju mogućnost iz budžeta za visoko obrazovanje (Erasmus+) dobiti dodatna financijska sredstva za odlazak na mobilnost u iznosu od 200 EUR mjesečno ispune li kriterije za formalnu prihvatljivost koji se određuju na nacionalnoj razini. Studenti koji se prijavljuju za dodatnu potporu zbog slabijeg socioekonomskog statusa (prosječan mjesečni prihod po članu zajedničkog kućanstva ne prelazi 65% proračunske osnovice, tj. 2.161,90 kuna) dužni su u okviru ovog Natječaja Veleučilištu dostaviti dokumentaciju kojom potkrepljuju svoj status i to: potvrdu nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije. Za članove zajedničkog kućanstva koji su u mirovini ili su korisnici obiteljske mirovine potrebno je priložiti, osim potvrde nadležne porezne uprave i potvrdu nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije. Pri odabiru studenata koji zadovoljavaju kriterije za dodatnu potporu za studente slabijeg socioekonomskog statusa, u izračun prosječnog mjesečnog prihoda po članu zajedničkog kućanstva uračunava se i oporezivi i neoporezivi dohodak (prihod). U slučaju kad postoji opravdana sumnja na pokušaj manipulacije utvrđivanja socioekonomskog statusa studenta Veleučilište može nakon provedenog natječaja studente tražiti na uvid i dodatnu dokumentaciju.

**Dokumentacija potrebna za potvrdu statusa izbjeglice, tražitelja azila ili migranta**

Vodič kroz program Erasmus+ 2018. te Vodič kroz program Erasmus+ 2019. navode da kategorija studenata u slabijem socioekonomskom statusu podrazumijeva i studente koji su izbjeglice, tražitelji azila i migranti. Temeljem čl. 70., st.1. Zakona o Izmjenama i dopunama Zakona o međunarodnoj i privremenoj zaštiti (NN br. 70/2015, 127/2017) (<https://narodne-novine.nn.hr/search.aspx?upit=zakon+o+me%C4%91unarodnoj+i+privremenoj+za%C5%A1titi&naslovi=da&sortiraj=1&kategorija=1&rpp=10&qtype=3&pretraga=da>) samo osobe koje su u statusu azilanta i stranca pod supsidijarnom zaštitom imaju pravo na visoko obrazovanje pod istim uvjetima kao i hrvatski državljani u skladu s posebnim propisima.

Dokazna dokumentacija kojom bi studenti dokazali svoj status azilanta/stranca pod supsidijarnom zaštitom je sljedeća:

- odluka kojom se odobrava azil ili supsidijarna zaštita;

- dozvola boravka.

Također, važno je da te osobe dokažu svoj identitet, a to je moguće:

- putovnicom za azilanta;

- posebnom putovnicom za stranca;

- drugim identifikacijskim dokumentom.

**Broj financijskih potpora koje će Veleučilište u Rijeci dodijeliti za mobilnost studenata ovisi o raspoloživosti sredstava.** Studenti koji se prijave na Natječaj i zadovolje sve uvjete Natječaja, a ne uđu u krug stipendiranih studenata, mogu na razmjenu otići o vlastitom trošku. Na njih se primjenjuju ista pravila kao i na studente koji koriste financijsku potporu.

Napomena: *\* - Dvije vrste dodatka međusobno su isključive, odnosno student ne može primiti financijsku potporu za stručnu praksu i financijsku potporu za studente slabijeg socioekonomskog statusa na stručnoj praksi (ukoliko se prijavi za kombiniranu mobilnost).*

**F - POSTUPAK PRIJAVE**

Svaki kandidat/kandidatkinja **dužan je prije prijave** na Natječaj kontaktirati Erasmus+  
koordinatora te ga upoznati s prijavom.

Prijava na Natječaj treba sadržavati:

**OBAVEZNI DOKUMENTI**

1. Popunjen i vlastoručno potpisan prijavni obrazac,
2. Motivacijsko pismo na engleskom jeziku (vlastoručno potpisano),
3. Životopis (na Europass CV obrascu na engleskom jeziku),
4. Potvrda o statusu studenta (potpisana i ovjerena),
5. Prijepis ocjena svih položenih ispita na svim razinama visokoškolskog obrazovanja: preddiplomskoj i diplomskoj;
6. Preslika osobne iskaznice ili važeće putne isprave,
7. Izjava uz prijavu (tiskana i potpisana),
8. Izjava o obradi osobnih podataka,
9. Obrazac „Acceptance Confirmation“ organizacije u kojoj se planira obaviti stručna praksa **samo u slučaju prijave na kombiniranu mobilnost** (studijski boravak + stručna praksa).

**DODATNI DOKUMENTI** (u slučaju traženja dodatnih sredstava):

* Obrazac za prijavu osoba s posebnim potrebama (ukoliko je potrebno);
* Potvrda nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije (u svrhu dokazivanja slabijeg socioekonomskog statusa);
* Potvrda nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije za članove zajedničkog kućanstva koji su u mirovini ili su korisnici obiteljske mirovine (u svrhu dokazivanja slabijeg socioekonomskog statusa);
* Potpisana Izjava o članovima zajedničkog kućanstva (u svrhu dokazivanja slabijeg socioekonomskog statusa).

**RAZNO** (nije obvezno):

* Potvrda o znanju stranog jezika na kojem će se nastava održavati (ako ju posjedujete).

Prijava mora biti dostavljena na službenom prijavnom obrascu s priloženom prijavnom dokumentacijom (na dnu Natječaja) prema sljedećim rokovima:

* za mobilnost koju se planira u akademskoj godini **(2020./2021.) za ljetni semestar** prijavu je potrebno dostaviti **najkasnije do 15. 11. 2020. godine.**

Prijave se ispunjavaju elektronski te tiskane dostavljaju osobno ili preporučenom poštom na adresu:

**Veleučilište u Rijeci**

**(Ured za međunarodnu suradnju)**

**Trpimirova 2/V**

**51000 Rijeka**

(s naznakom**: „Erasmus+ Natječaj za mobilnost studenata – STUDIJSKI BORAVAK – KA103-2019“)**

Napomena*:*

*Prijave koje su podnesene elektronskim putem neće biti razmatrane.*

*Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.*

**G - MATERIJALI ZA PREUZIMANJE**

1. Prijavni obrazac (*Application form*),
2. Motivacijsko pismo (*Motivation letter*),
3. Obrazac životopisa,
4. Izjava uz prijavu,
5. Obrazac za prijavu osoba s posebnim potrebama,
6. Izjava o članovima zajedničkog kućanstva,
7. Objašnjenje dokazivanja nižeg socioekonomskog statusa
8. Izjava o obradi osobnih podataka,
9. Obrazac „Acceptance Confirmation“

Materijali su dostupni na [www.veleri.hr](http://www.veleri.hr) (pod kategorijom Erasmus+ / Novosti – ERASMUS+ NATJEČAJ za dodjelu financijskih potpora studentima za mobilnost studenata u svrhu studijskog boravka u okviru programa Erasmus+ (KA103))

**H - KRITERIJI ZA IZBOR KANDIDATA**

1. Potpuno i ispravno ispunjen prijavni obrazac (dostavljena Natječajem zatražena dokumentacija),
2. Akademski uspjeh,
3. Znanje jezika na kojem će se održavati nastava,
4. Studenti kojima je ovo prva mobilnost u okviru programa Erasmus+ imaju prioritet.

Izbor kandidata za mobilnost vrši se od strane Povjerenstva za izbor kandidata, a k**onačni rezultati Natječaja i odluka o prihvaćenim studentima** objavit će se na *web*-stranicama Veleučilišta u Rijeci ([www.veleri.hr](http://www.veleri.hr), pod kategorijom Erasmus+ / Novosti).

Svi kandidati bit će obaviješteni o rezultatima Natječaja e-poštom.

Prijavom na Natječaj kandidati potvrđuju da su upoznati da Veleučilište u Rijeci kao voditelj obrade osobnih podataka obrađuje njihove osobne podatke iz prijave isključivo u svrhu provedbe predmetnog Natječaja i izvršenja ugovora, što uključuje i objavu njihovih imena i prezimena na popisu izabranih/odbijenih kandidata ili na listi čekanja, odnosno objavu institucije na kojoj će realizirati mobilnost. Nadalje, kandidati su upoznati da se njihovi osobni podaci neće obrađivati na način koji nije u skladu s navedenom svrhom i pozitivnim propisima europskog i nacionalnog prava.

**I - OBVEZE NAKON IZBORA KANDIDATA**

Izabrani kandidati dužni su se prije odlaska na i po povratku s inozemne visokoškolske ustanove pridržavati propisane procedure (o kojoj će biti obaviješteni), te Veleučilištu u Rijeci dostaviti potrebnu dokumentaciju.

**J - OSTALO**

Detaljne informacije o Erasmus+ programu mogu se pronaći na mrežnim stranicama Agencije za mobilnost i programe EU ([www.mobilnost.hr](http://www.mobilnost.hr)) ili u rubrici Erasmus+ na mrežnim stranicama Veleučilišta u Rijeci ([www.veleri.hr](http://www.veleri.hr)).

**K - KONTAKT OSOBE ZA DODATNE UPITE**

**Marijana Jakopič Ganić, Erasmus koordinator, tel. 051 321 309, gsm: 091 332 1349;** [**mjakopic@veleri.hr**](mailto:mjakopic@veleri.hr)**,** [mobility@veleri.hr](mailto:mobility@veleri.hr)